## Rješenje kojim se Vlatki Križaj oduzima odobrenje za rad investicijskog savjetnika

### NN 18/2011 (9.2.2011.), Rješenje kojim se Vlatki Križaj oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

351

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Vlatki Križaj iz Zagreba, Kriška 30, za rad investicijskog savjetnika, na sjednici održanoj 3. veljače 2011. godine donijela je

RJEŠENJE

1. Vlatki Križaj iz Zagreba, Kriška 30, oduzima se odobrenje za rad investicijskog savjetnika.

2. Podaci iz točke 1. izreke ovog rješenja upisuju se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 59.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 26. siječnja 2011. godine, sukladno odredbi članka 40. stavak 1. Zakona o općem upravnom postupku i članka 541. stavak 1. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Vlatki Križaj iz Zagreba, Kriška 30, za rad investicijskog savjetnika.

Nakon izvršenog uvida u predmete Agencije klasa: UP/I-450-08/05-02/147 i klasa: 451-04/11-17/09, utvrđeno je sljedeće:

Rješenjem Komisije za vrijednosne papire Republike Hrvatske, kao pravnog prednika Agencije, u predmetu klasa: UP/I-450-08/05-02/147, urbroj: 567-03/05-2, od 28. rujna 2005. godine, Vlatki Križaj, zaposlenici kreditne institucije Zagrebačka banka d.d., Zagreb, Paromlinska 2 (dalje: Banka), izdana je na neodređeno vrijeme dozvola za obavljanje poslova investicijskog savjetnika.

Uvidom u predmet Agencije klasa: 451-04/11-17/09, utvrđeno je da je Banka, 20. siječnja 2011. godine, obavijestila Agenciju da Vlatka Križaj, licencirani broker i investicijski savjetnik, od 18. siječnja 2011. godine, ne obavlja poslove brokera i investicijskog savjetnika u Banci, s obzirom da je prestala raditi u organizacijskom dijelu Banke, Brokerski poslovi, te je raspoređena u drugi odjel Banke.

Sukladno odredbi članka 24. stavak 2. Zakona investicijski savjetnik je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1., 2., 4. i 5. Zakona, odnosno zaposlenik društva za upravljanje otvorenim investicijskim fondovima s javnom ponudom koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 4. i 5. Zakona.

Odredbom članka 27. stavak 1. točka 4. Zakona, propisano je da će Agencija oduzeti izdano odobrenje za rad investicijskog savjetnika, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

U provedenom postupku utvrđeno je da Vlatka Križaj više ne obavlja poslove investicijskog savjetnika u Banci, sukladno odredbi članka 24. stavak 1. Zakona, slijedom čega više ne ispunjava uvjete na temelju kojih joj je izdano odobrenje za rad investicijskog savjetnika, pa je sukladno odredbi članka 27. stavak 1. točka 4. Zakona, odlučeno kao u točki 1. izreke rješenja

Na temelju odredbi članka 24. stavak 9. Zakona, Agencija vodi Registar investicijskih savjetnika, slijedom čega je odlučeno kao u točki 2. izrijeke rješenja.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/11-08/06

Urbroj: 326-111-11-2

Zagreb, 3. veljače 2011.

Član Uprave
Ivo Šulenta, v. r.

Rješenje, NN 18/2011-351